സപ്ലൈകോ പാലക്കാട് ജില്ലാതല ഓണം മേളക്ക് തുടക്കമായി പാലക്കാട്: സപ്ലൈകോയുടെ ആഭിമുഖ്യത്തില് നടത്തുന്ന ജില്ലാതല ഓണം മേള വൈദ്യുതി വകുപ്പ് മന്ത്രി കെ കൃഷ്ണന്കുട്ടി ഉദ്ഘാടനം ചെയ്തു. സാധാരണക്കാരായ ആളുകള്ക്ക് ആശ്വാസം നല്കുന്ന രീതിയിലാണ് കോവിഡ് കാലത്തും സപ്ലൈകോ പ്രവര്ത്തിച്ചതെന്ന് മന്ത്രി കെ കൃഷ്ണന്കുട്ടി പറഞ്ഞു. വിപണിയിലെ വിലക്കയറ്റം നിയന്ത്രിക്കാന് സപ്ലൈകോ നടത്തുന്ന പ്രവര്ത്തനങ്ങള്ക്ക് സാധിക്കുന്നുണ്ട്. ഗുണമേന്മയുള്ള ഉല്പ്പന്നങ്ങള് ന്യായവിലയ്ക്ക് ലഭ്യമാക്കാന് സര്ക്കാര് വിവിധ വകുപ്പുകളെ ഏകോപിപ്പിച്ച് പദ്ധതികള് നടപ്പിലാക്കുന്നുണ്ട്. 85 ലക്ഷം കാര്ഡുടമകള്ക്കാണ് സംസ്ഥാനത്തൊട്ടാകെ സൗജന്യ ഭക്ഷ്യ കിറ്റ് വിതരണം ചെയ്യുന്നതെന്നും മന്ത്രി പറഞ്ഞു. ഉല്പാദന മേഖലയില് കഠിനാധ്വാനം ചെയ്യുന്ന കര്ഷകരെ പരിഗണിക്കുന്നതിന്റെ ഭാഗമായാണ് ഓണച്ചന്തകള് വഴി പച്ചക്കറി കിറ്റുകളും വിതരണം ചെയ്യുന്നത്. ഇതുവഴി കര്ഷകര്ക്ക് തങ്ങളുടെ ഉല്പന്നങ്ങള്ക്ക് ന്യായവില ഉറപ്പാക്കാന് സാധിക്കുന്നുണ്ട് എന്നും മന്ത്രി ചൂണ്ടിക്കാണിച്ചു. സപ്ലൈകോയുടെ 13 സബ്സിഡി ഉത്പന്നങ്ങള് കൂടാതെ പ്രമുഖ ബാന്ഡഡ് ഉല്പ്പന്നങ്ങളും പച്ചക്കറി, നേന്ത്രക്കായ എന്നിവയും മേളകളില് ലഭ്യമാണെന്നും മന്ത്രി അറിയിച്ചു. ഓഗസ്റ്റ് 11 മുതല് 20 വരെ രാവിലെ 10 മുതല് വൈകിട്ട് ആറ് വരെയാണ് സ്റ്റേഡിയം സ്റ്റാന്റിലുള്ള പീപ്പള്സ് ബസാറില് ജില്ലാ ഫെയര് പ്രവര്ത്തിക്കുക. വിപണന കേന്ദ്രങ്ങളില് നിന്നും അവശ്യ സാധനങ്ങള് വിലക്കുറവില് ലഭിക്കും. പൊതുജനങ്ങള് കോവിഡ് മാനദണ്ഡങ്ങള് പാലിച്ചാണ് എത്തേണ്ടതെന്ന് ഡിപ്പോ മാനേജര് അറിയിച്ചു. . സപ്ലൈകോയുടെ താലൂക്ക്തല ഫെയറുകള്ക്ക് ഓഗസ്റ്റ് 16 ന് തുടക്കമാകും. പാലക്കാട് നഗരസഭ ചെയര്പേഴ്സണ് പ്രിയ അജയന് അധ്യക്ഷയായി. ജില്ലാ കലക്ടര് മൃണ്മയി ജോഷി, ജില്ലാ സപ്ലൈ ഓഫീസര് വി കെ ശശിധരന്, പാലക്കാട് താലൂക്ക് ഡിപ്പോ മാനേജര് ജി സുമ, വിവിധ രാഷ്ട്രീയ കക്ഷി നേതാക്കളായ സി. ബാലന്, കെ ശിവരാജേഷ്, ഓട്ടൂര് ഉണ്ണികൃഷ്ണന് മാസ്റ്റര്, വി. ഡി ഉലഹന്നാന്, സുബ്രഹ്മണ്യന്, അബ്ദുല് ഹക്കീം തുടങ്ങിയവര് പങ്കെടുത്തു.The post സപ്ലൈകോ പാലക്കാട് ജില്ലാതല ഓണം മേളക്ക് തുടക്കമായി first appeared on MalayalamExpressOnline.